Diari Oficial de la Generalitat Valenciana


Sumari del DOGV 3308, del 14-08-1998 (1998/6861)

DECRET 110/1998, de 29 de juliol, del Govern Valencià, pel qual s'estableix l'endeutament net de la Generalitat Valenciana per a l'exercici 1998.
-------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/07/29/110/dof/vci/html**

### Dades del document

Número de DOGV
:   3308

Data del DOGV
:   14-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6861


Data del document
:   29-07-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 110/1998, de 29 de juliol, del Govern Valencià, pel qual s'estableix l'endeutament net de la Generalitat Valenciana per a l'exercici 1998. [1998/X6861]
  
En ús de l'autorització continguda en l'article 33 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, el Govern Valencià, mitjançant el Decret 48/1998, de 15 d'abril, autoritzà la Conselleria d'Economia, Hisenda i Administració Pública perquè, a través de l'Institut Valencià de Fiances i a càrrec de l'endeutament de 1998, emetera o contractara deute de la Generalitat Valenciana en els termes prevists en l'esmentada llei.
  
L'apartat 2 del mateix article precisa que aquest límit serà efectiu al terme de l'exercici, podent ser sobrepassat durant el mateix, i preveu els casos pels quals es revisarà automàticament.
  
Així mateix, l'apartat 3 de l'article 33 assenyala que el límit indicat anteriorment podrà ampliar-se en els termes que estableix.
  
D'acord amb les previsions establides per la normativa aplicable i a fi de preservar la posició financera de la Generalitat Valenciana, mitjançant una adequada reestructuració del perfil temporal del seu endeutament, es fa necessari allargar el termini mig del deute de la Generalitat Valenciana sense incrementar aquest i fer-ho coherent amb el termini de maduració de les seues inversions. D'aquesta manera, la Generalitat Valenciana pot aprofitar, mitjançant el finançament a llarg termini, les millors condicions existents en aquest segment del mercat. Per a això, aquell deute amb un termini inferior a un any no inclòs en els programes financers de la Generalitat Valenciana i que tinga caràcter permanent, s'entendrà comprés dins del límit de l'endeutament establit per aquesta norma. Per això, i en línia amb passades actuacions plasmades en els decrets 150/1994, de 29 de juliol, 203/1994, de 4 d'octubre, i 241/1994, de 7 de desembre, es dicta aquest decret.
  
De conformitat amb la legislació assenyalada anteriorment, i en consonància amb el criteri recentment adoptat pel Banc d'Espanya en relació amb la consideració conjunta del deute públic a curt i llarg termini de les administracions, a proposta del conseller d'Economia, Hisenda i Administració Pública i prèvia deliberació del Govern Valencià, en la reunió del dia 29 de juliol de 1998,
  
DECRETE
  
Article 1
  
Ampliar el límit establit per a l'endeutament net de la Generalitat Valenciana en la quantia de 58.181.268.811 pessetes, quedant establit aquest límit en la quantitat de 38.120.670.257 pessetes.
  
Article 2
  
Les característiques i les condicions del Deute de la Generalitat Valenciana emés i contret a càrrec de l'endeutament de l'exercici 1998 seran les establides en el Decret 94/1996, de 21 de maig, del Govern Valencià.
  
DISPOSICIONS FINALS
  
Primera
  
S'autoritza el conseller d'Economia, Hisenda i Administració Pública per a adoptar les mesures i resolucions que siguen necessàries per al desenvolupament i execució d'aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de juliol de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI